Dansk astronaut langer ud efter Elon Musk: “Sikke en løgn”

Den danske astronaut Andreas Mogensen går hårdt til Elon Musk i et opslag på X, hvor han beskylder Tesla- og SpaceX-chefen for at lyve. Årsagen er, at Musk hævder, at to astronauter er blevet efterladt på Den Internationale Rumstation, ISS, af “politiske årsager”.

“Sikke en løgn. Og det kommer fra en, der klager over mangel på ærlighed fra medierne,” skriver Mogensen i en skarp kommentar på det sociale medie.

Baggrunden er Musks påstand om, at to NASA-astronauter er blevet efterladt på Den Internationale Rumstation (ISS) af “politiske årsager” – en kritik rettet mod tidligere præsident Joe Bidens administration. Udtalelsen faldt i et interview med Fox News’ Sean Hannity, hvor også Donald Trump bakkede Elon Musk op og hævdede, at Biden-administrationen forsøgte at undgå opmærksomhed om sagen.

What a lie.

And from someone who complains about lack of honesty from the mainstream media. https://t.co/DxofPYolon
— Andreas Mogensen (@Astro_Andreas) February 20, 2025

De to astronauter, Butch Wilmore og Suni Williams, har befundet sig på ISS siden juni 2024. Deres hjemrejse er blevet forsinket på grund af tekniske problemer med Boeings Starliner-rumkapsel, men begge har afvist Musks påstande.

“Vi føler os ikke forladt, vi føler os ikke fastlåst, vi føler os ikke strandet,” udtalte Wilmore for nylig til CNN.

Læs også: Europas største pensionsfond dropper Meta, Alphabet og Tesla.

Dansk astronaut langer ud efter Elon Musk: “Sikke en løgn”